ai4bharat/Pralekha huggingface dataset:
প্রধানমন্ত্রীরদপ্তর
জিস্যাট – ১১’র সফল উৎক্ষেপণের জন্য ইসরো’কে প্রধানমন্ত্রীর অভিনন্দন
নয়াদিল্লি, ০৫ ডিসেম্বর, ২০১৮
জিস্যাট – ১১’র সফলভাবে উৎক্ষেপণ করার জন্য ভারতীয় মহাকাশ গবেষণা সংস্থা ইসরো’কে প্রধানমন্ত্রী শ্রী নরেন্দ্র মোদী অভিনন্দন জানিয়েছেন।
এক বার্তায় প্রধানমন্ত্রী বলেছেন, “ভারতীয় মহাকাশ গবেষণা ক্ষেত্রে এ এক অন্যতম মাইল ফলক। দূরবর্তী এলাকাগুলির মধ্যে সংযোগ স্থাপন করে এটি কোটি কোটি ভারতবাসীর জীবনধারার পরিবর্তন এনে দেবে। সবচেয়ে ভারী, সবচেয়ে বড় ও উন্নত প্রযুক্তি যুক্ত ভারতের যোগাযোগ উপগ্রহ জিস্যাট – ১১’র সফল উৎক্ষেপণের জন্য ইসরো’কে অভিনন্দন।
আপামর ভারতবাসী দেশের বিজ্ঞানীদের এই কৃতিত্বে গর্বিত। বিজ্ঞানীদের নতুন নতুন উদ্ভাবন সাফল্যের মানদন্ড বাড়িয়ে দিচ্ছে। তাঁদের উল্লেখযোগ্য উদ্যোগ প্রত্যেক ভারতবাসীকে উদ্বুদ্ধ করে”।
SC/PM/SB
(Visitor Counter : 95
প্রধানমন্ত্রীরদপ্তর
মোরবী-তে দুর্ঘটনা কবলিতদের জন্য প্রধানমন্ত্রী জাতীয় ত্রাণ তহবিল থেকে অর্থ সাহায্যের ঘোষণা প্রধানমন্ত্রীর
নয়াদিল্লি, ৩০ অক্টোবর, ২০২২
মোরবী-তে দুর্ঘটনা কবলিতদের জন্য প্রধানমন্ত্রী জাতীয় ত্রাণ তহবিল থেকে অর্থ সাহায্যের ঘোষণা করলেন প্রধানমন্ত্রী শ্রী নরেন্দ্র মোদী।
প্রধানমন্ত্রীর দপ্তর থেকে এক ট্যুইটে বলা হয়েছে;
“মোরবীতে বিপর্যয়ে নিহতদের নিকটাত্মীয়কে প্রধানমন্ত্রী জাতীয় ত্রাণ তহবিল থেকে ২ লক্ষ টাকা আর্থিক সাহায্যের ঘোষণা করেছেন প্রধানমন্ত্রী @narendramodi। আহতদের ৫০ হাজার টাকা করে দেওয়া হবে।”
PG/AB/NS
(
প্রতিরক্ষামন্ত্রক
১০০টি নতুন সৈনিক বিদ্যালয়ে ভর্তি হতে আগ্রহী ছাত্র-ছাত্রীদের জন্য ই-কাউন্সিলিং
নতুন দিল্লি, ৬ ফেব্রুয়ারি, ২০২২
সারা দেশে ১০০টি নতুন সৈনিক বিদ্যালয় স্থাপনের সরকারি লক্ষ্যকে সামনে রেখে সৈনিক বিদ্যালয় সমিতি  ই-কাউন্সিলিং প্রক্রিয়ার জন্য একটি স্বয়ংক্রিয় ব্যবস্থা গড়ে তুলছে। এই প্রথম সৈনিক বিদ্যালয়ে ভর্তির জন্য ই-কাউন্সিলিং পদ্ধতি চালু করা হচ্ছে। জাতীয় শিক্ষা নীতির সঙ্গে সঙ্গতি রেখে সারা দেশে আগ্রহী ছাত্র-ছাত্রীদের ভর্তির সুযোগ করে দিতে সরকারের পরিকল্পনার অঙ্গ হিসেবে গড়ে উঠতে চলা নতুন সৈনিক বিদ্যালয়গুলির ক্ষেত্রে ই-কাউন্সিলিং ব্যবস্থা কার্যকর হবে। একই সঙ্গে নতুন এই বিদ্যালয়গুলিতে সৈনিক বিদ্যালয়ের পাঠ্যক্রম অনুযায়ী লেখাপড়া হবে।
প্রক্রিয়া -
সৈনিক বিদ্যালয় সমিতি নির্দিষ্ট সময়সীমার পাশাপাশি ই-কাউন্সিলিঙের জন্য ছাত্র-ছাত্রীদের আবেদন করার জন্য ব্যাপক প্রচার চালাবে। সমিতির স্থির করে দেওয়া যোগ্যতা মানের বেশি নম্বর পাওয়া ছাত্র-ছাত্রীদের প্রত্যেককে তাদের ইমেল বা মোবাইল নম্বরে একটি লিঙ্ক পাঠানো হবে। একই সঙ্গে নতুন বিদ্যালয়গুলি ছাত্র-ছাত্রীদের ভর্তি সম্পর্কিত আসন সংখ্যার বিষয়েও লিঙ্গ-ভিত্তিক তথ্য প্রদান করবে।
আগ্রহী ছাত্র-ছাত্রীদের ওয়েব পোর্টাল www.sainikschool.ncog.gov.in-এ দেওয়া লিঙ্কের মাধ্যমে নাম নথিভুক্ত করার জন্য বলা হবে। নাম নথিভুক্তির সঙ্গে সঙ্গে ছাত্র-ছাত্রীদের প্রদেয় সমস্ত তথ্য যাচাই করে দেখা হবে। আগ্রহী ছাত্র-ছাত্রীদের ভর্তির জন্য ১০টি বিদ্যালয়ের মধ্যে যে কোন একটিকে বেছে নিতে বলা হবে। সেই অনুসারে ছাত্র-ছাত্রীদের বিদ্যালয় চয়ন প্রক্রিয়াটি সম্পূর্ণ স্বয়ংক্রিয় ভাবে এবং ছাত্র-ছাত্রীদের প্রাপ্ত নম্বরের ভিত্তিতে পরিচালিত হবে। এরপর, বিদ্যালয় চয়ন প্রক্রিয়ার ফলাফল ই-কাউন্সিলিং পোর্টালের মাধ্যমে প্রকাশ করা হবে। আবেদনকারী ছাত্র-ছাত্রীদের জন্য স্বয়ংক্রিয় পদ্ধতিতে স্থির হওয়া বিদ্যালয়ে ভর্তির সুযোগ মিলবে। অবশ্য, কোন ছাত্র বা ছাত্রী যদি নির্ধারিত বিদ্যালয়ে ভর্তির ব্যাপারে আগ্রহ না দেখায় সেক্ষেত্রে দ্বিতীয় পর্যায়ের কাউন্সিলিং-এর সময় তার আবেদন পুনর্বিবেচনা করে দেখা হবে। যে সমস্ত ছাত্র-ছাত্রী স্বয়ংক্রিয় প্রক্রিয়ায় স্থির হওয়া বিদ্যালয়ে ভর্তির সুযোগ গ্রহণ করবে তাদের শারীরিক সক্ষমতা যাচাই করার জন্য দিন ধার্য করা হবে।
যে সব ছাত্র-ছাত্রী বিদ্যালয়ে ভর্তির ব্যাপারে আগ্রহ দেখিয়েছে নতুন সৈনিক বিদ্যালয়ে তাদের নাম প্রকাশিত হবে। সেই সঙ্গে শারীরিক সক্ষমতা যাচাইয়ের পর ভর্তি হতে ইচ্ছুক ছাত্র-ছাত্রীদের প্রদেয় তথ্যে প্রয়োজনীয় সংশোধন বা সংযোজন করা হবে। প্রথম পর্যায়ে সমগ্র ই-কাউন্সিলিং প্রক্রিয়া সম্পূর্ণ হওয়ার পর যদি সৈনিক বিদ্যালয়গুলিতে ছাত্র ভর্তির আসন সংখ্যা পূরণ না হয়, সেক্ষেত্রে দ্বিতীয় পর্যায়ে কাউন্সিলিং প্রক্রিয়া গ্রহণ করা হবে। সেই অনুসারে প্রথম পর্যায়ের কাউন্সিলিং-এ যে সব ছাত্র-ছাত্রী ভর্তি হওয়ার ব্যাপারে আগ্রহ দেখায়নি, তাদের দ্বিতীয় পর্যায়ে পছন্দ মত বিদ্যালয়ে ভর্তির সুযোগ দেওয়া হবে।
সুবিধা -
স্বয়ংক্রিয় পদ্ধতিতে পরিচালিত এই ই-কাউন্সিলিং পদ্ধতি আগ্রহী ছাত্র-ছাত্রীদের ভর্তির প্রক্রিয়াকে স্বচ্ছ করে তুলবে। এমনকি, এই প্রক্রিয়া ব্যয় সাশ্রয়ী এবং ছাত্র-ছাত্রী, বিদ্যালয় ও প্রশাসনিক কর্তৃপক্ষের কাছেও ব্যবহার-বান্ধব হয়ে উঠবে। সমগ্র প্রক্রিয়াটি স্বয়ংক্রিয় পদ্ধতিতে পরিচালিত হওয়ার জন্য ভর্তি প্রক্রিয়ায় নজরদারি করা সম্ভব হবে এবং প্রয়োজন সাপেক্ষে প্রতিটি পর্যায়ে প্রয়োজনীয় পদক্ষেপ নেওয়া সহজ হবে।
CG/BD/AS/
(Visitor Counter : 185
অর্থমন্ত্রক
২০২০-২১ এর জিএসটি ক্ষতি পূরণ বাবদ চাহিদা মেটাতে ঋণ গ্রহণের বিকল্প উপায়
নয়াদিল্লি, ২৯ অগাস্ট, ২০২০
জিএসটি পরিষদের গত ২৭শে অগাস্ট ৪১তম বৈঠকে ২০২০-২১ এর জন্য জিএসটি ক্ষতি পূরণ বাবদ চাহিদা মেটাতে ২টি ঋণ গ্রহণ পদ্ধতি সম্পর্কে রাজ্যগুলিকে অবহিত করা হয়েছে। এ ব্যাপারে ৭টি কাজের দিনের মধ্যে রাজ্যগুলিকে তাদের পছন্দের ঋণ গ্রহণের উপায় সম্পর্কে জানাতে বলা হয়েছে। পছন্দের ঋণ গ্রহণের পদ্ধতি সম্পর্কে যাবতীয় সন্দেহ নিরসনে আগামী পয়লা সেপ্টেম্বর কেন্দ্রীয় অর্থসচিব ও ব্যয় বরাদ্দ বিষয়ক সচিবের সঙ্গে রাজ্য অর্থ সচিবদের বৈঠকের আয়োজন করা হয়েছে।
(CG/BD/SB
প্রধানমন্ত্রীরদপ্তর
বন্দিপুর ও মুড়ুমালাই ব্যাঘ্র সংরক্ষণ কেন্দ্র ঘুরে দেখেন প্রধানমন্ত্রী
নয়াদিল্লি, ৯ এপ্রিল, ২০২৩
কর্ণাটক ও তামিলনাড়ুর বন্দিপুর এবং মুড়ুমালাই ব্যাঘ্র সংরক্ষণ কেন্দ্র আজ সফর করেন প্রধানমন্ত্রী শ্রী নরেন্দ্র মোদী। মুড়ুমালাই ব্যাঘ্র সংরক্ষণ কেন্দ্রের থেপ্পাকাড়ু হস্তি শিবিরও তিনি পরিদর্শন করেন। সেখানে তিনি মাহুত এবং কাবাড়িদের সঙ্গে কথাবার্তা বলেন এবং হাতিদের খাওয়ান। অস্কার পুরস্কারপ্রাপ্ত তথ্যচিত্র ‘দ্য এলিফ্যান্ট হুইসপারার্স’-এ যে মাহুত দম্পতিকে দেখা গিয়েছিল তাঁদের সঙ্গেও প্রধানমন্ত্রী কথা বলেন।
একগুচ্ছ ট্যুইটে প্রধানমন্ত্রী বলেন :
“অপরূপ বন্দিপুর ব্যাঘ্র সংরক্ষণ কেন্দ্রে সকাল কাটালাম এবং ভারতের বন্যপ্রাণ, প্রাকৃতিক শোভা ও বৈচিত্র্যের এক ঝলক প্রত্যক্ষ করেছি।”
“বন্দিপুর ব্যাঘ্র সংরক্ষণ কেন্দ্রের আরও বেশ কিছু ঝলক।”
“মুড়ুমালাই ব্যাঘ্র সংরক্ষণ কেন্দ্রে বিশাল হাতিদের সঙ্গে।”
“অসাধারণ বোম্মান এবং বেল্লি, সেইসঙ্গে বোম্মি এবং রঘুর সঙ্গে সাক্ষাতে আনন্দ পেলাম।”
PG/AB/DM/
(
বিজ্ঞানওপ্রযুক্তিমন্ত্রক
কপ-২৬ এ স্বচ্ছ জ্বালানী ব্যবহারে এক কিশোরীর উদ্ভাবিত সৌরশক্তি চালিত ইস্ত্রি করার ব্যবস্থা
নয়াদিল্লি, ১১ নভেম্বর, ২০২১
তামিলনাডুর থিরুভন্নামালাই জেলার দশম শ্রেণীর ছাত্রী কুমারী বিনিশা ঊমাশঙ্কর একটি ভ্রাম্যমান ইস্ত্রি করার ঠেলাগাড়ি উদ্ভাবন করেছে। এই গাড়িতে সোলার প্যানেল রয়েছে। সেখান থেকে উৎপাদিত শক্তির সাহায্যে জামা-কাপড় ইস্ত্রি করা যাবে। কুমারী ঊমাশঙ্করের উদ্ভাবিত এই ঠেলাগাড়ি আর্থ ডে নেটওয়ার্ক রাইসিং স্টার ২০২১ এ স্বীকৃতি পেয়েছে। সদ্যসমাপ্ত কপ-২৬ এ স্বচ্ছ জ্বালানী ব্যবহারের পন্থা-পদ্ধতি নিয়ে আলোচনার সময়ও এই উদ্ভাবন বিশেষ প্রশংসিত হয়েছে। কেন্দ্রীয় বিজ্ঞান ও প্রযুক্তি দপ্তরের ন্যাশনাল ইনোভেশন ফাউন্ডেশনের ডঃ এ পি জে আব্দুল কালাম ইগনাইট পুরস্কারে ভূষিত বিনিশা জানিয়েছে, এই ঠেলা গাড়িতে কয়েনের সাহায্যে টেলিফোন করার ব্যবস্থা, ইউএসবি এবং মোবাইল ফোন চার্জের ব্যবস্থা রয়েছে। এর ফলে, যাঁরা ইস্ত্রি করবেন, তাঁদের অতিরিক্ত আয়ের সুযোগ থাকবে।
CG/CB/SB
(Visitor Counter : 122
শিল্পওবাণিজ্যমন্ত্রক
পীযূষ গোয়েল বাণিজ্য ও শিল্প মন্ত্রী হিসাবে দায়িত্ব গ্রহণ করলেন
নয়াদিল্লি, ৩১ মে, ২০১৯
কেন্দ্রীয় বাণিজ্য ও শিল্প এবং রেল মন্ত্রী শ্রী পীযূষ গোয়েল আজ বিকেলে বাণিজ্য ও শিল্প মন্ত্রী হিসাবে দায়িত্ব গ্রহণ করেছেন। তাঁর সঙ্গে ছিলেন প্রাক্তন বাণিজ্য ও শিল্প মন্ত্রী শ্রী সুরেশ প্রভু।
এই উপলক্ষে শ্রী গোয়েল বলেন, সুরেশ প্রভুর মতো দূরদৃষ্টিসম্পন্ন ব্যক্তিত্বের কাছ থেকে দায়িত্ব গ্রহণ করে তিনি অত্যন্ত আনন্দিত। এই মন্ত্রককে আরও এগিয়ে নিয়ে যেতে তিনি তাঁর চেষ্টা অব্যাহত রাখবেন। শ্রী গোয়েল আরও জানান, ভারতের বাণিজ্য ও শিল্পের সঙ্গে যুক্ত সমস্ত বিষয় তিনি আন্তরিকতার সঙ্গে খতিয়ে দেখবেন এবং এই সমস্যাগুলির দ্রুত সমাধানে প্রয়োজনীয় পদক্ষেপ করবেন।
SSS/BD/SB
(Visitor Counter : 87
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চল গুলিকে এ পর্যন্ত ২২ কোটি টিকার ডোজ সরবরাহ করা হয়েছে
রাজ্য ও কেন্দ্রশাসিত অঞ্চল গুলির কাছে এখনও ১.৭৭ কোটি টিকার ডোজ রয়েছে
নতুন দিল্লি, ২৬ মে, ২০২১
দেশজুড়ে কোভিড টিকাকরণ কর্মসূচিতে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে টিকা সরবরাহ করে চলেছে। এর পাশাপাশি রাজ্য ও কেন্দ্রশাসিত অঞ্চল গুলিকে সরাসরি টিকা সংগ্রহের সুযোগ করে দিয়েছে। কোভিড অতিমারির মোকাবিলায় সরকার টিকা দানের পাশাপাশি দৈনিক নমুনা পরীক্ষার প্রতিও বিশেষ জোর দিয়েছে। তৃতীয় পর্যায়ের টিকাদান কর্মসূচি গত ১ মে,২০২১ থেকে শুরু হয়েছে।
এই কর্মসূচির মাধ্যমে কেন্দ্রীয় ড্রাগ ল্যাবরেটরি ভ্যাকসিন প্রস্তুতকারক সংস্থাগুলি কাছ থেকে কেনা টিকার ডোজের ৫০ শতাংশ ভারত সরকার প্রতিমাসে সংগ্রহ করবে। আগের মতোই তা বিনামূল্যে রাজ্য ও কেন্দ্রশাসিত অঞ্চল গুলিকে দেওয়া হবে।
এ পর্যন্ত সরকার ২২ কোটি টিকার ডোজ  রাজ্য ও কেন্দ্রশাসিত অঞ্চল গুলিকে সরবরাহ করেছে।
এর পাশাপাশি ১.৭৭ কোটি টিকার ডোজ  এখনো রাজ্য ও কেন্দ্রশাসিত অঞ্চলগুলির কাছে মজুদ রয়েছে। এছাড়াও আরও ১ লক্ষ টিকার ডোজ আগামী তিন দিনের মধ্যে রাজ্য ও কেন্দ্রশাসিত অঞ্চল গুলির কাছে পৌঁছে যাবে।
CG/SB
(
রাষ্ট্রপতিরসচিবালয়
রাষ্ট্রপতি স্বচ্ছ সর্বেক্ষণ পুরস্কার প্রদান করলেন
নয়াদিল্লি, ৬ মার্চ, ২০১৯
রাষ্ট্রপতি শ্রী রামনাথ কোবিন্দ আজ নতুন দিল্লিতে এক অনুষ্ঠানে ২০১৯-এর স্বচ্ছ সর্বেক্ষণ পুরস্কার প্রদান করেন। কেন্দ্রীয় আবাসন ও নগরোন্নয়ন মন্ত্রকের পক্ষ থেকে এই পুরস্কার দেওয়া হয়।
এই উপলক্ষে রাষ্ট্রপতি বলেন, গ্রামীণ ও শহর এলাকায় পরিষ্কার-পরিচ্ছন্নতা বজায় রাখতে ভারত লক্ষ্যণীয় অগ্রগতি অর্জন করেছে। আজ একটি শহর বা গ্রাম তার পরিষ্কার-পরিচ্ছন্নতার মাপকাঠিতেই চিহ্নিত হয়ে থাকে। পরপর চারবার স্বচ্ছ সর্বেক্ষণ প্রথম পুরস্কার অর্জন করে ইন্দোর অন্যান্য শহর এলাকাগুলির কাছে এক দৃষ্টান্ত স্থাপন করেছে।
রাষ্ট্রপতি বলেন, জনজীবনে পরিষ্কার-পরিচ্ছন্নতা বজায় রাখতে ক্ষেত্রে প্রত্যেক নাগরিকের উচিৎ পরিচ্ছন্নতার অভ্যাসকে জীবনের অভিন্ন অঙ্গ করে তোলা। বহু মানুষ ব্যক্তিগত সুস্বাস্থ্য ও পরিষ্কার-পরিচ্ছন্নতা বজায় রাখার ওপর গুরুত্ব দিলেও, সর্বজনীন পরিষ্কার-পরিচ্ছন্নতার বিষয়টিতে উদাসীন থাকেন। স্বচ্ছ ভারতের উদ্দেশ্যগুলি অর্জনের জন্য এই মানসিকতায় পরিবর্তন আবশ্যক। শিক্ষা প্রতিষ্ঠানগুলিকে তাদের পাঠ্যসূচিতে পরিষ্কার-পরিচ্ছন্নতার বিষয়টিকে সামিল করার আহ্বান জানিয়ে রাষ্ট্রপতি পরিচ্ছন্নতা বজায় রাখার গুরুত্ব সম্বন্ধে সচেতনতা গড়ে তোলার ওপর জোর দেন।
CG/BD/DM
(Visitor Counter : 211
প্রধানমন্ত্রীরদপ্তর
গত মাসের মন কি বাত অনুষ্ঠানের গুরুত্বপূর্ণ বিষয়গুলি নিয়ে রচিত ই-বুক প্রধানমন্ত্রী সকলের সঙ্গে ভাগ করে নিয়েছেন
নয়াদিল্লি, ২৫ জুন, ২০২২
প্রধানমন্ত্রী শ্রী নরেন্দ্র মোদী গত মাসে প্রচারিত মন কি বাত অনুষ্ঠানের মূল বিষয়গুলির উপর রচিত একটি বৈদ্যুতিন গ্রন্থ বা ই-বুক সকলের সঙ্গে ভাগ করে নিয়েছেন। এই বইটিতে সমাজের বিভিন্ন ক্ষেত্রের বিশিষ্ট জনদের বিশ্লেষণমূলক নিবন্ধ রয়েছে।
এক ট্যুইট বার্তায় প্রধানমন্ত্রী বলেছেন, “গত মাসের #MannKiBaat – এ গুরুত্বপূর্ণ বিষয়গুলি নিয়ে একটি আকর্ষণীয় ই-বুক সকলের মধ্যে ভাগ করে নিচ্ছি। সমাজের বিভিন্ন ক্ষেত্রের বিশিষ্ট জনদের বিশ্লেষণমূলক নিবন্ধ এই বৈদ্যুতিন গ্রন্থে রয়েছে।
PG/CB/SB
(
প্রধানমন্ত্রীরদপ্তর
মহিলাদের ৩ হাজার মিটার স্টিপলচেজ – এ ব্রোঞ্জ পদক জয় করায় প্রীতি লাম্বাকে প্রধানমন্ত্রীর অভিনন্দন
নয়াদিল্লি, ০৩ অক্টোবর, ২০২৩
প্রধানমন্ত্রী শ্রী নরেন্দ্র মোদী এশিয়ান গেমস্ – এ মহিলাদের ৩ হাজার মিটার স্টিপলচেজ – এ ব্রোঞ্জ পদক জয় করায় প্রীতি লাম্বাকে অভিনন্দন জানিয়েছেন।
প্রধানমন্ত্রী এক্স হ্যান্ডেলে এক বার্তায় বলেন, “এশিয়ান গেমস্ – এ মহিলাদের ৩ হাজার মিটার স্টিপলচেজ – এ ব্রোঞ্জ পদক জয় করায় প্রীতি লাম্বাকে অভিনন্দন!
তাঁর দৃঢ় সংকল্প ও দুর্দান্ত ফলাফল অন্যদের উৎসাহিত করবে”।
PG/PM/SB
(
প্রধানমন্ত্রীরদপ্তর
মালয়েশিয়ার প্রধানমন্ত্রী পদে নির্বাচিত হওয়ায় দাতু সেরি আনওয়ার ইব্রাহিমকে প্রধানমন্ত্রীর অভিনন্দন
নয়াদিল্লি, ২৪ নভেম্বর ২০২২
মালয়েশিয়ার প্রধানমন্ত্রী পদে নির্বাচিত হওয়ায় দাতু সেরি আনওয়ার ইব্রাহিমকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন :
“মালয়েশিয়ার প্রধানমন্ত্রী পদে নির্বাচিত হওয়ায় দাতু সেরি @anwaribrahim আপনাকে অভিনন্দন। ভারত ও মালয়েশিয়ার মধ্যে বর্ধিত যৌথ কৌশলগত অংশীদারিত্বকে আরও শক্তিশালী করতে ঘনিষ্ঠভাবে কাজ করার বিষয়ে আমি আশাবাদী।”
(PG/AB/DM
প্রধানমন্ত্রীরদপ্তর
পুডুচেরিতে শপথ গ্রহণ করা নতুন মন্ত্রীদের প্রধানমন্ত্রীর শুভেচ্ছা
নতুনদিল্লি, ২৭শে জুন, ২০২১
প্রধানমন্ত্রী শ্রী নরেন্দ্র মোদী আজ পুডুচেরিতে যারা মন্ত্রী হিসেবে শপথ নিয়েছেন, তাঁদের সকলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “আজ পুডুচেরিতে যারা মন্ত্রী হিসেবে শপথ নিয়েছেন, তাঁদের সকলকে শুভেচ্ছা জানাই। আশা করি দলগতভাবে সকলে একযোগে কাজ করবেন এবং পুডুচেরির সুন্দর মানুষদের সব চাহিদা পুরণ হোক।
CG/CB/
(
প্রধানমন্ত্রীরদপ্তর
সিভিল সার্ভিসেস পরীক্ষায় উত্তীর্ণদের প্রধানমন্ত্রীর অভিনন্দন
নয়াদিল্লি, ২৩ মে, ২০২৩
সিভিল সার্ভিসেস পরীক্ষায় সফল প্রার্থীদের অভিনন্দন জানিয়েছেন প্রধানমন্ত্রী শ্রী নরেন্দ্র মোদী। যাঁরা এ বছর এই পরীক্ষায় উত্তীর্ণ হতে পারেননি, তাঁদেরও পরামর্শ দিয়েছেন তিনি।
প্রধানমন্ত্রী তাঁর ট্যুইট বার্তায় বলেছেন, “সিভিল সার্ভিসেস পরীক্ষায় যাঁরা উত্তীর্ণ হয়েছেন, তাঁদের অভিনন্দন। তাঁদের সামনে থাকা ফলপ্রসূ ও সন্তোষজনক কর্মজীবনের জন্য আমার শুভকামনা। জাতির সেবা করার এবং সাধারণ মানুষের জীবনে ইতিবাচক পরিবর্তন আনার জন্য এ এক চমৎকার সময়”।
“যাঁরা পরীক্ষায় উত্তীর্ণ হতে পারেননি, তাঁদের হতাশা আমি বুঝতে পারি। তাঁদের সামনে আবারও পরীক্ষায় বসার সুযোগ রয়েছে। এছাড়াও, আপনাদের দক্ষতা ও শক্তি প্রদর্শনের জন্য অন্য নানাধরনের সুযোগও এদেশে রয়েছে। আপনাদের সবাইকে শুভেচ্ছা জানাই”।
CG/SD/SB
(
প্রধানমন্ত্রীরদপ্তর
রিয়াধে প্রধানমন্ত্রীর সঙ্গে জর্ডনের রাজার বৈঠক
নয়াদিল্লি, ২৯ অক্টোবর, ২০১৯
সৌদি আরবের রিয়াধে মঙ্গলবার ফিউচার ইনভেস্টমেন্ট ইনিশিয়েটিভ ফোরামের ফাঁকে প্রধানমন্ত্রী শ্রী নরেন্দ্র মোদী জর্ডনের রাজা দ্বিতীয় আব্দুল্লা বিন আল- হুসেনের সঙ্গে বৈঠক করেন। দুই নেতা দ্বিপাক্ষিক সম্পর্ককে আরও মজবুত করার পন্হা-পদ্ধতি নিয়ে আলোচনা করেন। গত বছর ২৭ ফেব্রুয়ারী থেকে পয়লা মার্চ পর্যন্ত জর্ডনের রাজার ভারত সফরের সময় স্বাক্ষরিত সমঝোতাপত্র ও চুক্তিগুলির রূপায়ণের অগ্রগতি নিয়েও তাদের মধ্যে কথা হয়। মধ্যপ্রাচ্যে শান্তি প্রক্রিয়া ও অন্যান্য আঞ্চলিক অগ্রগতির বিষয়গুলি নিয়েও দুই নেতা আলোচনা করেন। সন্ত্রাস দমনে সহযোগিতা নিয়েও তাঁদের মধ্যে কথা হয়।
ভারত ও জর্ডনের মধ্যে সুপ্রাচীন কাল থেকে ঐতিহাসিক যোগসূত্র, সাংস্কৃতিক পরম্পরা এবং মানুষের সঙ্গে মানুষের যোগাযোগ রয়েছে। ২০১৮তে প্রধানমন্ত্রীর জর্ডন সফর এবং সেদেশের রাজার ভারত সফর দ্বিপাক্ষিক সম্পর্ককে আরও মজবুত করতে নতুন গতি সঞ্চার করেছে। দুই দেশের মধ্যে এই সম্পর্ক পারস্পরিক শ্রদ্ধা তথা একাধিক দ্বিপাক্ষিক, আঞ্চলিক ও বহুপাক্ষিক বিষয়ে বোঝাপড়ার ওপর গড়ে উঠেছে।
CG/BD/NS
(Visitor Counter : 65
স্বরাষ্ট্র মন্ত্রক
প্রাক্তন কেন্দ্রীয় মন্ত্রী শ্রীমতী সুষমা স্বরাজের জীবনাবসানে মন্ত্রিসভার শোক প্রকাশ
নয়াদিল্লি, ১৩ অগাস্ট, ২০১৯
নতুন দিল্লির এইম্স-এ গত ৬ই অগাস্ট রাত্রে প্রাক্তন কেন্দ্রীয় মন্ত্রী শ্রীমতী সুষমা স্বরাজের দুঃখজনক প্রয়াণে কেন্দ্রীয় মন্ত্রিসভার পক্ষ থেকে শোক প্রকাশ করা হয়। শ্রীমতী স্বরাজের প্রয়াণে দেশ একজন বিশিষ্ট ও স্বতন্ত্র নেত্রী তথা এক অসাধারণ এক আইনসভার সদস্যকে হারাল।
মন্ত্রিসভার শোক প্রস্তাব নিম্নরূপ :
হরিয়ানার আম্বালায় ১৯৫২-র ১৪ই ফেব্রুয়ারি শ্রীমতী সুষমা স্বরাজের জন্ম। আম্বালা ক্যান্টনমেন্টের সনাতন ধর্ম কলেজ থেকে স্নাতক এবং চণ্ডীগড়ে পাঞ্জাব বিশ্ববিদ্যালয় থেকে আইনে স্নাতক ডিগ্রি অর্জন করেন। কানপুরের কৃষি বিশ্ববিদ্যালয়ের পক্ষ থেকে তাঁকে সাম্মানিক ডক্টরেট উপাধিতে ভূষিত করা হয়। ১৯৭৩-এ একজন আইনজীবী হিসেবে সুপ্রিম কোর্টে আইন চর্চা শুরু করেন।
অতি অল্প বয়সেই শ্রীমতী স্বরাজ জনজীবনের সঙ্গে যুক্ত হয়ে পড়েন। ১৯৭৭-এ মাত্র ২৫ বছর বয়সে হরিয়ানা বিধানসভার ভোটে জয়ী হয়ে রাজ্য সরকারের শ্রম ও কর্মসংস্থান দপ্তরের ক্যাবিনেট মন্ত্রী হিসেবে দায়িত্ব গ্রহণ করেন। ১৯৮৭-৯০ পর্যন্ত হরিয়ানা বিধানসভায় পুনর্নিবাচিত হয়ে শিক্ষা, খাদ্য ও গণ-সরবরাহ দপ্তরের পূর্ণ মন্ত্রী হিসেবে দায়িত্ব পালন করেন।
১৯৯০-এ তিনি রাজ্যসভায় নির্বাচিত হন। ১৯৯৬-এ একাদশ লোকসভার সদস্য হিসেবে তিনি তথ্য ও সম্প্রচার মন্ত্রকের ক্যাবিনেট মন্ত্রী হিসেবে দায়িত্ব গ্রহণ করেন। দ্বাদশ লোকসভায় ১৯৯৮ সালে তিনি পুনর্নিবাচিত হন এবং তথ্য ও সম্প্রচার মন্ত্রকের পাশাপাশি অতিরিক্ত দায়িত্ব হিসেবে টেলিযোগাযোগ দপ্তরের দায়িত্বও সামলান। এরপর ১৯৯৮-এর অক্টোবরে তিনি দিল্লির প্রথম মহিলা মুখ্যমন্ত্রী হিসেবে দায়িত্ব গ্রহণ করেন। ২০০০ সালের এপ্রিলে শ্রীমতী স্বরাজ রাজ্যসভায় আরও একবার নির্বাচিত হন। সে বছরের সেপ্টেম্বর থেকে ২০০৩-এর জানুয়ারি পর্যন্ত কেন্দ্রীয় তথ্য ও সম্প্রচার মন্ত্রকের দায়িত্ব পালন করেন। ২০০৩-এর জানুয়ারি থেকে ২০০৪-এর মে পর্যন্ত তিনি একইসঙ্গে স্বাস্থ্য ও পরিবারকল্যাণ মন্ত্রকের পাশাপাশি সংসদীয় বিষয়ক মন্ত্রকেরও দায়িত্ব পালন করেন। ২০০৬-এর এপ্রিলে তিনি পুনরায় রাজ্যসভায় নির্বাচিত হন। পঞ্চদশ লোকসভায় ২০০৯-এ নির্বাচিত হয়ে তিনি ঐ বছরের ডিসেম্বর থেকে ২০১৪-র মে মাস পর্যন্ত বিরোধী দলনেত্রী হিসেবে দায়িত্ব পালন করেন। ২০১৪-র ষোড়শ লোকসভাতেও তিনি নির্বাচিত হন। সে বছরের মে থেকে ২০১৯-এর মে মাস পর্যন্ত পররাষ্ট্র বিষয়ক ক্যাবিনেট মন্ত্রী হিসেবে আসীন ছিলেন।
শ্রীমতী স্বরাজ এক ব্যতিক্রমী নেত্রী তথা বাগ্মিতার জন্য স্মরণীয় হয়ে থাকবেন। তাঁর সহমর্মিতাও ছিল নজিরবিহীন। দক্ষ প্রশাসক হওয়ার পাশাপাশি তিনি সহজেই সাধারণ মানুষের কাছে পৌঁছে যেতে পারতেন। এর সুফল হিসেবেই দেশে কিংবা বিদেশে মানুষ যখনই সমস্যায় পড়েছেন, যোগাযোগের পর তিনি তাঁদের যথাসম্ভব সাহায্য করে তাঁদের হৃদয় জয় করেছেন। তাঁর এই চারিত্রিক গুণাবলীর জন্যই ২০১৭-তে মার্কিন দৈনিক ‘ওয়াল স্ট্রিট জার্নাল’ তাঁকে ভারতের সবচেয়ে জনপ্রিয় রাজনীতিক হিসেবে বর্ণনা করে।
কেন্দ্রীয় মন্ত্রিসভা বিভিন্ন পদে আসীন থেকে দেশের প্রতি শ্রীমতী সুষমা স্বরাজের সেবার প্রশংসা করে। সরকার এবং সমগ্র দেশবাসীর পক্ষ থেকে শোকসন্তপ্ত পরিবারকে মন্ত্রিসভার তরফে আন্তরিক সমবেদনা জানানো হচ্ছে।
CG/BD/DM
(Visitor Counter : 66
নহারোল অমসুং শান্ন-খোৎনবগী মন্ত্রালয়
অসম রাইফল্স পব্লিক স্কুল শিলোংনা অৱাং নোংপোক্কী অহানবা খেলো ইন্দিয়া স্পোর্তস স্কুল ওইরে
কেন্দ্রগী য়ুথ অফেয়র্স অমসুং স্পোর্তস মন্ত্রী, শ্রী কিরেন রিজিজুনা নিংথৌকাবা নুমিৎতা শিলোংদা অসাম রাইফল্স পব্লিক স্কুল বু খেলো ইন্দিয়া স্পোর্তস স্কুল অমা ওইনা হৌদোকখ্রে। হৌজিক ফাওবদা, লৈবাক শিনথুংবদা স্পোর্তস স্কুল ৯বু অয়াবা পীখ্রে, মসিদা স্কুল মঙা  দিফেন্স অমসুং পেরা মিলিতরি ফোর্সেসনা শেন্নরি। অসাম রাইফল্স পব্লিক স্কুলনা অৱাং নোংপোক্তা খেলো ইন্দিয়াগী মনুং চনবা অহানবা স্পোর্তস স্কুল ওইরে।
হৌজিক সরকারনা স্কুল অসিগী শান্নবগা মরি লৈনবা হৈথোয়-শিংথোয়রবা মহৈরোয়শিংগীদমক্তা লৈবগী, চাবগী, লায়রিক তম্বগী, কম্পিতিসনশিংদা শরুক য়াবগী, ইন্স্যুরেন্স অমসুং লাইয়েংবগী, শান্নবগা মরি লৈনবা ত্রেনিং অমসুং মতেং, কোচ অমসুং সপোর্ত স্তাফঈ সেলরী, শান্নবগী ইক্যুইপমেন্তইশিং অমসুং মসিগা মরি লৈনবা অতোপ্পা থবকশিংগী শেল পুম্নমক সরকারনা পুথোক্লগনি। খেলো ইন্দিয়া স্পোর্তস স্কুলগী পান্দম অসি লাইরিক তম্বগা লোয়ন-লোয়ননা পুনশিন্নবনি অমসুং থৌরম অসিদা শান্নববু চাউখৎহনবা অমসুং এথলেতশিংগী শানবগী মওং অমসুং ৱাখল ফগৎহন্নবনি। মসিনা অৱাং নোংপোক্কী, খুঙ্গং অমসুং ত্রাইবল তেলেন্তশিংবু খংবা অমসুং চাউখৎহনবা ঙমগনি।
শ্রী রিজিজুনা হায়খি “মসি অসাম রাইফল্স পব্লিক স্কুলগী ওইনা য়াম্না শিংথানিংঙাই ওইবা খোংথাং অমগী অহৌবনি অমসুং খেলো ইন্দিয়া স্পোর্তস সেন্তর অসিনা হৌগৎলক্লিবা নুপা অমসুং নুপীমচাশিংবু শেমগৎ-য়োকখত্তুনা, তুংদা ওলীম্পিক্তা মেদেল শোয়দনা পোরক্কনি”
কেন্দ্রগী মন্ত্রী অসিনা স্কুল অসিদা হৌখিবা চহি কয়াদগী চাউখৎপা অহোংবা পুরকপগীদমক অসম রাইফল্সকী দাইরেক্তর জেনরেল, লেফ্তনেন্ত জেনরেল কুলদিপ সাংগৱান্না হোৎনখিবশিংগীদমক্তসু থাগৎখি। মহাক্না হায়খি, “ শান্নবা হায়বসি স্কুলগা থানবা য়াররোইদবা শরুক অমনি অমসুং মসিনা তুংগী মকোক ওইবশিং শেমগৎকনি। হৌখিবা চহি কয়াদগী লেফতনেন্ত জেনরেল কুলদিপ সাংগৱাননা স্কুল অসি চাউখৎনবা পাংথোরকা থৌওংশিংনা পোরক্লিবা অহোংবশিং অদুবু ঐহাক্না ইকাই খুম্নবা উৎলি। স্কুল অসিনা হিরম কয়াদা মাং থারকপদা স্পোর্তস স্কুল অসিনা ফিদম্নিংঙাই ওইবা মগুন অমা হাপকনি অমসুং ভারতপু মরু ওইবা শান্ন-খোৎনবগী লমদা মতিক-মগুন লৈবা অমা ওইহন্নবগী প্রধান মন্ত্রী, শ্রী নরেন্দ্রা মোদীগী শাগৎলিবা মঙলান অদুবু মপুং ফাহনবদা সোয়দনা মতেং ওইগনি।”
অসাম রাইফলস পব্লিক স্কুল অসি খেলো ইন্দিয়া স্পোর্তস স্কুল অমা ওইনা থম্লিবগী মরমদি লাইরিক অমসুং শান্নবদা রেকোর্দ অফবা লৈবা, চাবগী অমসুং মহৈরোয়শিং লৈবগী খুদোংচাবা লৈবা, শান্নবগীদমক মথৌ তারিবা ফেসিলিতীশিং শেমগৎনবা খুদোংচাবা লৈবা অমসুং য়ুথ অফেয়র্স অমসুং স্পোর্তসকী মন্ত্রালয় অমসুং হোম এফিয়র্সকী মন্ত্রালয়গী মরক্তা খুৎশম্নদুনা থবক তৌমিন্নবগী য়ানখিবগী মখাদা ওলীম্পিক্কী শান্নবগী মায়কৈদা থৱায় য়াওনা হোৎনদুনা চাউখৎনবা হোৎনবা পাম্বগী মরম্ননি। স্কুল অসিগীদমক খনগৎখিবা মশান্নাশিংদি, আর্চরী, এথলেতিক্স অমসুং ফেন্সিংনি, মসিদা অহানবা চহিগী ওইনা পুন্না এথলেত ১০০  লৌগনি।
প্রতিরক্ষামন্ত্রক
প্রতিরক্ষামন্ত্রী জাতীয় নিরাপত্তা এবং প্রতিরক্ষা ক্ষেত্রে কৃত্রিম মেধা বিষয়ে এক কর্মশালার উদ্বোধন করেছেন
নয়াদিল্লি, ২৩ মে, ২০১৮
প্রতিরক্ষামন্ত্রী শ্রীমতি নির্মলা সীতারামন সম্প্রতি নতুন দিল্লিতে জাতীয় নিরাপত্তা এবং প্রতিরক্ষা ক্ষেত্রে কৃত্রিম মেধা বিষয়ে এক কর্মশালার উদ্বোধন করেন। প্রতিরক্ষা গবেষনা এবং উন্নয়ন সংগঠন, ডিআরডিও-র চেয়ারম্যান এবং প্রতিরক্ষা গবেষনা এবং উন্নয়ন দপ্তরের সচিব ডঃ এস ক্রীষ্টোফার, প্রতিরক্ষা উৎপাদন দপ্তরের সচিব ডঃ অজয় কুমার এবং প্রতিরক্ষা মন্ত্রক এবং সেনাবাহিনীর অন্যান্য পদস্হ আধিকারিকরা এই কর্মশালায় উপস্হিত ছিলেন।
কম্পিউটার বিজ্ঞানের যে শাখাটি কম্পিউটারের মেধা বিষয়ক ব্যবহার নিয়ে কাজ করে থাকে, সেই কৃত্রিম মেধার বিষয়ে বিভিন্ন উন্নত দেশে উল্লেখযোগ্য অগ্রগতি হয়েছে। মেশিন লার্নিং নামে কৃত্রিম মেধার অন্তর্গত একটি শাখায় উন্নয়নের জন্যই এই অগ্রগতি সম্ভব হয়েছে। কৃত্রিম মেধা নিয়ে গবেষনা অধিকাংশ ক্ষেত্রেই বেসকারি উদ্যোগ এবং গবেষনা প্রতিষ্ঠানের উদ্যোগে চলছে।
জাতীয় নিরাপত্তার ওপর এই কৃত্রিম মেধা প্রযুক্তির এক গুরুত্বপূর্ণ রূপান্তরের সম্ভাবনা রয়েছে। দুই ভাবে ব্যবহারের উপযুক্ত এই প্রযুক্তি একদিকে যেমন অর্থনৈতিক বৃদ্ধির সহায়ক হতে পারে, অন্যদিকে সামরিক ক্ষেত্রেও এর গুরুত্বপূর্ণ ব্যবহার রয়েছে। ভারতের একটি অত্যন্ত শক্তিশালী তথ্যপ্রযুক্তি শিল্প রয়েছে এবং বিরাট সংখ্যক প্রতিভাবান ইঞ্জিনিয়ারা দেশে আমাদের দেশে কাজ করে চলেছে। এদের এই কাজে লাগানো যেতে পারে। জাতীয় নিরাপত্তার প্রেক্ষিতে কৃত্রিম মেধার কৌশলগত ব্যবহারের বিষয় নিয়ে সংশ্লিষ্ট সকল পক্ষের প্রতিনিধিত্ব সহ একটি বহু উদ্দেশ্যসাধক টাস্ক ফোর্স গঠন করা হয়েছে। সরকার, সেনাবাহিনী, শিক্ষা গবেষনা প্রতিষ্ঠান, শিল্প সংস্হার সঙ্গে যুক্ত পেশাদার এবং স্টার্ট-আপের প্রতিনিধিদের নিয়ে এই টাস্ক ফোর্সটি প্রতিরক্ষামন্ত্রীর অনুমোদন অনুসারে গড়ে উঠেছে।
এই অঞ্চলে কৌশলগত প্রতিরোধ গড়ে তোলা, কৃত্রিম মেধার শান্তিপূর্ণ এবং বাণিজ্যিক ব্যবহার, ধ্বংসাত্মক ঝুঁকি মোকাবিলা, ভবিষ্যতের অত্যাধুনিক অস্ত্রশস্ত্র নির্মাণের সম্ভাবনা, রাষ্ট্রের বাইরে বিভিন্ন সংগঠনকে নিয়ন্ত্রণ করা, বুদ্ধিমান এবং স্বাধীন রোবট ব্যবস্হা গড়ে তোলা, তথ্য সংগ্রহ, তার বিশ্লেষন এবং এমনকি তথ্য সৃজন এবং সাইবার প্রতিরক্ষাকে জোরদার করার মতো গুরুত্বপূর্ণ দায়িত্ব এই টাস্ক ফোর্সের হাতে দেওয়া হয়েছে। কিভাবে এই টাস্ক ফোর্স কাজ করবে সে বিষয়েও নীতি নির্দেশিকা জারি করা হয়েছে। এর মধ্যে বিভিন্ন দেশে কোন পদ্ধতিতে কৃত্রিম মেধাকে কাজে লাগানো হচ্ছে সে বিষয়ে খোঁজ খবর করে আমাদের দেশের উন্নয়নে এবং প্রতিরক্ষার প্রয়োজনে কৃত্রিম মেধার ব্যবহার বিষয়ে সুপারিশ করার দায়িত্ব দেওয়া হয়েছে এই সংস্হার হাতে। উড়ান, নৌ-চালনা, ভূমি ব্যবস্হা, সাইবার, পারমানবিক এবং জৈব যুদ্ধের ক্ষেত্রে কৃত্রিম মেধাকে প্রতিরক্ষার জন্য ব্যবহার করে ভারতকে এক সুপার পাওয়ার হিসেবে গড়ে তোলার বিষয়েও টাস্ক ফোর্সকে পরামর্শ দেওয়ার জন্য বলা হয়েছে।
২০১৮ সালে ১০ই ফেব্রুয়ারী এবং ২৮ এপ্রিল দু বার টাটা সন্স-এর চেয়ারম্যান সি চন্দ্রশেখরনের পৌরহিত্যে টাস্ক ফোর্সের বৈঠক অনুষ্ঠিত হয়েছে। এই দুটি বৈঠকে কৃত্রিম মেধার প্রতিরক্ষা ক্ষেত্রের ভবিষ্যৎ ব্যবহার বিষয়ে আলোচনা হয়েছে।
CG/PB/NS/…
(Visitor Counter : 35
কেন্দ্রীয়মন্ত্রিসভা
ব্রিক্স গোষ্ঠীভুক্ত দেশগুলির মধ্যে আঞ্চলিক উড়ান অংশীদারিত্ব বিষয়ে একটি সমঝোতা স্বাক্ষরের প্রস্তাব কেন্দ্রীয় মন্ত্রিসভায় অনুমোদিত
নয়াদিল্লি, ১৮ জুলাই ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ব্রিক্স গোষ্ঠীভুক্ত দেশগুলির মধ্যে আঞ্চলিক উড়ান অংশীদারিত্ব সহযোগিতা সংক্রান্ত একটি সমঝোতা স্মারক স্বাক্ষরের প্রস্তাব অনুমোদিত হয়েছে। ব্রিক্স দেশগুলির মধ্যে অসামরিক বিমান পরিবহণ ক্ষেত্রে সহযোগিতার জন্য একটি প্রাতিষ্ঠানিক কাঠামো গড়ে তোলাই এই সমঝোতার লক্ষ্য। সহযোগিতার চিহ্নিত ক্ষেত্রগুলির মধ্যে রয়েছে, আঞ্চলিক বিমান পরিবহণ পরিষেবা ক্ষেত্রে উপযুক্ত ব্যবস্থা গ্রহণ। এর মধ্যে রয়েছে - আঞ্চলিক বিমান বন্দর গড়ে তোলা; বিমান বন্দর পরিকাঠামো পরিচালন এবং উড়ান পরিষেবার উন্নয়ন প্রভৃতি। এছাড়াও, সংশ্লিষ্ট দেশগুলির বিমান পরিবহণের ক্ষেত্রে নিয়ন্ত্রণকারী সংস্থার মধ্যে টেকনিক্যাল সহযোগিতা, পরিবেশগত সুসমতা রক্ষা, কর্মী প্রশিক্ষণ সহ অন্যান্য ক্ষেত্রে সহযোগিতা। ব্রিক্স দেশগুলির মধ্যে এই সমঝোতা স্মারকটি স্বাক্ষরিত হলে বাণিজ্য, বিনিয়োগ, পর্যটন এবং সাংস্কৃতিক বিনিময়ের ক্ষেত্রে ব্যাপক উন্নয়নের সম্ভাবনা কার্যকর হবে।
CG/PB/SB……
(Visitor Counter : 44
পরিসংখ্যানএবংকর্মসূচিরূপায়ণমন্ত্রক
দেশে কর্মসংস্হানের পরিসংখ্যান
নয়াদিল্লি, ২৫ এপ্রিল, ২০১৯
পরিসংখ্যান এবং কর্মসূচি রূপায়ণ মন্ত্রকের অধীন কেন্দ্রীয় পরিসংখ্যান দপ্তর সরকারের নির্ধারিত এজেন্সি থেকে পাওয়া প্রশাসনিক তথ্যের ওপর ভিত্তি করে সেপ্টেম্বর ২০১৭ থেকে ফেব্রুয়ারী ২০১৯এর মধ্যে দেশের কর্মসংস্হানের পরিসংখ্যান রিপোর্ট প্রকাশ করেছে।
বিস্তারিত জানতে কর্মসংস্হান পরিসংখ্যান রিপোর্ট সংক্রান্ত লিঙ্কে ক্লিক করুন
http://pibphoto.nic.in/documents/rlink/2019/apr/p201942501.pdf
CG/SS/NS
(Visitor Counter : 95